./data/phi0474/phi008/phi0474.phi008.perseus-lat2.xml
M. Tullius Cicero
non enim				minus laborat A  Caecina ne summo iure egisse quam ne certum ius non obtinuisse				videatur  			M  Fulcinius fuit, recuperatores, e municipio Tarquiniensi; qui et domi suae cum				primis honestus existimatus est et Romae argentariam non ignobilem fecit 					is habuit in matrimonio Caesenniam, eodem e municipio summo loco				natam et probatissimam feminam, sicut et vivus ipse multis rebus ostendit et in				morte sua testamento declaravit